**MØTEREFERAT**

**Brukerutvalget ved NAV Narvik**

**Møtedato: Torsdag 19.10.23 kl 13.00- 14.30**

**Møtested: NAV Narvik**

**Til stede:** **Medlemmer:** Ruth Pedersen, Nils Ragnar Jensen, Jonas Holmstad, Barbro Holmstad og Rudi Olsen

**Koordinator:** Karen Nyborg

**Frafall:** Marlene Føre Frantzen og Hege Johannessen

**Saksliste:**

**BU - 18/23 Godkjenning av innkalling og saksliste**

**Vedtak:** Brukerutvalget godkjente innkalling og saksliste.

 Antall stemmer: 5

**BU - 19/23 Godkjenning av referat fra Brukerutvalgets møte 06.06.23**

**Vedtak:** Brukerutvalget godkjente referatet.

 Antall stemmer: 5

**BU - 20/23 Orienteringssak: Melde fravær og vara ved fravær**

Det er viktig at alle medlemmer svarer på møteinnkalling.

Når det gjelder vara er det mulig å sende forespørsel i egen organisasjon. I forkant av neste møte kan alle vurdere om de har behov for vara, og evt forsøke å få avklart hvem som kan stille som vara.

Når vara er avklart er det ønske om at alle vararepresentantene inviteres til et møte for å bli kjent med Brukerutvalgets medlemmer og få forståelse for utvalgets oppgaver.

Forfall til møter skal meldes. Dersom man har vara så skal det samtidig gis beskjed om vara møter isteden.

**BU – 21/23 Orienteringssak: Brukerutvalgets sammensetning og medlemmer**

Antall stemmer for å invitere Renee Tennås: 5

Brukerutvalget inviterer henne som medlem.

Når det gjelder de medlemmene som er på valg så er det forslag fra NAV- leder om at de fortsetter i en ny periode dersom de ønsker.

Antall stemmer: 5.

Medlemmene er med for to nye år om de ønsker. Dersom noen ikke ønsker dette så må det gis beskjed.

Ny leder i Brukerutvalget:

Forslag om Barbro Holmstad som ny leder og Barbro takker ja til dette.

**BU - 22/23 Forespørsel om problemstillinger fra brukere**

Hva har hver organisasjon behov for og hvilke forslag har hver organisasjon til hva NAV kan gjøre? Dersom dette løftes inn i Brukerutvalget har NAV Narvik mulighet til å komme dit man egentlig skal være.

Det er viktig for Brukerutvalget å ha representanter som utgjør en forskjell, slik at NAV Narvik kan være i kontinuerlig forbedring og utvikling. Hovedoppgaven er hvordan NAV Narvik kan bli bedre fremover.

NAV Narvik har klatret på barometrene den siste tiden og gjør det veldig bra nasjonalt.

Spesielt når det gjelder psykisk helse så ønsker NAV Narvik tilbakemelding fra Brukerutvalgets medlemmer/ organisasjonene på hvordan NAV Narvik kan bidra til å forbedre den enkeltes psykiske helse.

Det gjøres allerede en del aktiviteter, men er det andre forslag eller innspill som kan bidra til at den enkelte organisasjonens medlemmer kan få det bedre med NAV? Det er viktig å utvikle NAV slik at NAV blir bedre og det kommer også organisasjonenes medlemmer til gode.

Hvordan kan NAV Narvik være et bedre NAV for de unge? NAV- leder ønsker innspill i Brukerutvalget på dette. Hva er det de unge ønsker av NAV Narvik?

Innspill i Brukerutvalget på at de unge ikke helt vet hva de kan forvente av NAV og vet heller ikke i hvilke situasjoner det er behov eller nødvendig å ha med NAV å gjøre, verken nå eller i fremtiden.

NAV Narvik her flere arrangementer i området, slik som jobbmesser, Medvindkonferansen mm.

Hvor bør feks slik arrangementer annonseres for at også de unge skal få det med seg?

NAV Narvik har samarbeidsavtale med Narvik videregående skole, og det er blant annet lagt opp til at elever skal kunne forlate skolen og gå ned på jobbmessen som arrangeres senere i oktober.

Utfordringer i forhold til de unge som er hjemme, ikke har noen ytelse og ikke går på skolen. Hvordan kan vi nå frem til disse?

Det er viktig å formidle til de unge at dersom man skal arbeide så må man ikke nødvendigvis arbeide 100% men at det kan være noen timer ila uken, da det passer i forhold til skolehverdagen og mange ikke er interessert i mer enn dette.

For de ungdommene som har mulighet ved siden av skolen så er det sunt å arbeide.

Ifølge NAV- leder er det gjort forskning som viser at ungdommene er eldre nå enn tidligere når de kommer ut i arbeidslivet for første gang.

Videre viser forskningen at de som begynner å arbeide før de 18 år senere vil tjene kr 100 000,- mer i året enn de som er eldre når de kommer i arbeid.

NAV Narvik ønsker forslag til hvordan vi kan nå ut til ungdom. Ungdom er ikke like mye på Facebook, hvor NAV Narvik per i dag annonser mye.

Andre sosiale medier slik som tik-tok og snapchat er aktuelle, men hvordan kan det i så fall administreres?

Innspill i Brukerutvalget om at det kan være lurt å bruke snapchat, og at markedsføringen bør være betingelsesfri.

NAV Narvik ønsker innspill fra alle parter fordi det er da Brukerutvalget blir det vi egentlig ønsket.

NAV Narvik ønsker å være kreative og et annet NAV enn det som var tidligere. Så kom gjerne med spenstige forslag!

**BU - 23/23 Orienteringssak: Møtetider fremover**

Orienteringen er tatt til etterretning.

**BU - 24/23 Eventuelt**

Akkurat nå er det gode muligheter for lønnstilskudd evt andre ordninger for å beholde mennesker i arbeid.

 Innspill i Brukerutvalget om at som arbeidsgiver har det vært en god opplevelse å ha arbeidstakere som er formidlet via NAV, hvor arbeidstakeren går fra å tro at de ikke kan klare noe og til å ha lyst å arbeide samt opplever mestring. Veldig viktig at det stilles krav til vedkommende og at vedkommende pushes til å gjennomføre.

Det er mange uføretrygdede som ønsker å arbeide men som er usikker på reglene og redd for å miste penger dersom de starter i arbeid.

Kan de ulike avdelingene ved NAV Narvik inviteres inn i Brukerutvalgets møter for å gi en presentasjon av hva avdelingen arbeider/ bidrar med?

En avdeling per møte og at det settes av ca 15 av møtet til dette.

Neste møte avtales den 05.12.23 kl 12- 14.30.

*Dette dokumentet er godkjent elektronisk og har derfor ingen signatur*

Marlene Frantzen : 95 25 84 79 – Marlene\_frantzen@hotmail.com

Nils Ragnar Jensen : 90 03 68 14 – nrj@narvikguten.no

Ruth Pedersen : 91 30 31 55 – ruthpede53@gmail.com

Jonas Holmstad : 47 70 06 77 - jonasholmstad14@gmail.com

Barbro Holmstad : 99 56 32 58 – batholms@online.no

Rudi Olsen : 92 63 68 39 – rudi.andre.olsen@nav.no

Karen Nyborg : 41 26 72 17 – karen.nyborg@nav.no